6. โครงการดำเนินงานในอนาคต

  กลุ่มบริษัทมีความมุ่งมั่นที่จะรักษาความเป็นผู้นำในด้านธุรกิจบันเทิงของประเทศและพัฒนาธุรกิจด้านบันเทิงและสันทนาการให้มีมาตรฐานเทียบเท่าระดับสากล
  ดังนั้นเพื่อให้สามารถบรรลุถึงเป้าหมายดังกล่าว บริษัทจึงมีโครงการดำเนินงานในอนาคต ดังนี้

-   ธุรกิจเพลง

  บริษัทมีแผนผลิตอัลบั้มใหม่มากกว่า 200 อัลบั้มและกระจายผลงานผ่านช่องทางต่าง ๆ มากขึ้น
  โดยเน้นกลยุทธ์การตลาดแบบลูกค้าเป็นศูนย์กลาง (Customer Centric)
  เพื่อตอบสนองความต้องการของผู้บริโภคให้สอดคล้องกับ Lifestyle และเทคโนโลยีที่เปลี่ยนไป
  และเน้นกลยุทธ์ทำ Music Marketing กับ Strategic Partner
  ในการวางแผนการใช้ศิลปินและเพลงที่ผลิตขึ้นใหม่ในการ

  โปรโมทสินค้าของคู่ค้าอย่างแม่นยำและมีประสิทธิภาพ โดยบริษัทคงมุ่งเน้นการสร้างสรรค์
  ผลงานเพลงที่มีความหลากหลาย ครอบคลุมผู้ฟังเพลงทุกกลุ่มเป้าหมาย
  เพื่อใช้เป็นฐานสำหรับการเติบโตของธุรกิจอื่นที่เกี่ยวข้อง อันได้แก่ธุรกิจการทำโชว์
  ธุรกิจคาราโอเกะ เป็นต้น รวมทั้งการขยายช่องทางการจัดจำหน่าย
  เพื่อให้สินค้าของกลุ่มบริษัทสามารถเข้าถึงผู้บริโภคได้อย่างทั่วถึงที่สุด โดยการเพิ่มพื้นที่การขายใน
  Superstore ต่างๆอีกด้วย
  นอกจากนี้ยังมุ่งเน้นการใช้ประโยชน์จากทรัพย์สินทางปัญญาของกลุ่มบริษัท
  โดยเฉพาะผลงานเพลงกว่า 20,000 เพลงที่ถูกเก็บไว้ใน Music Library ของกลุ่ม
  โดยจะนำมาใช้ประโยชน์ในช่องทางใหม่ต่าง ๆ เช่น
  การแปลเป็นภาษาต่างประเทศและการใช้ในตู้คาราโอเกะเพิ่มขึ้น

-   ธุรกิจสร้างสรรค์และรับจัดกิจกรรมและคอนเสิร์ต

  มุ่งเน้นการจัดคอนเสิร์ตและการแสดงเพิ่มขึ้นไม่ว่าจะเป็นคอนเสิร์ตแบบเต็มรูปแบบ
  หรือคอนเสิร์ตเล็กๆ ที่จะมี theme แตกต่างกันไป รวมถึงคอนเสิร์ตประเภทโปรโมทอัลบั้มใหม่
  หรือเพื่อโปรโมทคลื่นวิทยุเป็นต้น โดยบริษัทมุ่งหวังที่จะทำให้การไปชมคอนเสิร์ตเป็นส่วนหนึ่งของ
  Lifestyle ของคนไทยด้วย

-   ธุรกิจบริหารศิลปิน

  มุ่งเน้นการสร้างมูลค่าเพิ่มจากศิลปินของบริษัท โดยการทำการตลาดในเชิงรุกด้วยความพร้อมทุกๆ
  ด้าน
  และมีการปรับโครงสร้างและแผนงานโดยรวมการดูแลรับผิดชอบกลุ่มศิลปินในเครือแกรมมี่ทั้งหมดภายใต้การดูแลของสายงาน
  Aratist นอกจากนี้ยังมีนโยบายเพิ่มความหลากหลายของการบริการ ด้วยการนำเสนอ
  Package ในรูปแบบต่างๆ โดยบริการที่มีครอบคลุมทั้งบริการประเภท Music และ Non –
  Music ซึ่งได้แก่ การใช้ศิลปินของบริษัทเป็น presenter ของสินค้าต่างๆ
  และการใช้ศิลปินเพื่อสร้างกลุ่ม Sport Entertainment เช่น ทีมฟุตบอล ทีมกอล์ฟ ทีมโบว์ลิ่ง
  ทีมแบดมินตัน และยังมีการเร่งขยายตลาดเพื่อส่งออกความบันเทิงสู่ต่างประเทศ
  เพื่อตอบสนองความต้องการของลูกค้าคนไทยที่อยู่ในต่างประเทศอีกด้วย

-   Digital Music (E-Business)

  จากการเล็งเห็นถึงแนวโน้มการเติบโตของเทคโนโลยีทางด้านดิจิตอล
  ที่เข้ามามีบทบาทในชีวิตประจำวันของกลุ่มผู้บริโภคมากยิ่งขึ้น
  บริษัทมีการพัฒนาบริการต่างๆเพิ่มขึ้นอย่างต่อเนื่อง ไม่ว่าจะเป็นบริการที่เกี่ยวกับโทรศัพท์มือถือ
  เช่น เสียงเพลงระหว่างรอสาย (Caller Ring)
  การดาวน์โหลดเสียงเพลงเรียกเข้าในโทรศัพท์มือถือ (Ring Tones) การให้บริการผ่านระบบ
  Audiotex 1900 และ การเพิ่มช่องทางในการบริโภคเพลงจาการดาวน์โหลดเต็มเพลง (Full
  Song Download ) และการดาวน์โหลดทั้งอัลบั้ม (Full Album Download)
  ผ่านทางwww.ikeyclub.com
  นอกจากนี้กลุ่มบริษัทมีโครงการที่จะพัฒนาบริการใหม่ๆโดยใช้ประโยชน์อย่างเต็มที่จาก content
  ทางด้านบันเทิงของกลุ่มบริษัทที่มีอยู่อย่างมากมาย รวมถึงมีแผนเพิ่มบริการต่างๆผ่าน internet
  และผ่าน kiosk ตามจุดต่างๆ
  โดยมีจุดมุ่งหมายเพิ่มความสะดวกและความรวดเร็วให้ผู้บริโภคสามารถใช้บริการได้ทุกที่ ทุกเวลา
  ในราคาที่เหมาะสม

  นอกจากนี้ บริษัทเน้นกลยุทธ์ร่วมกับ Business Partner
  ในการผูกผลงานไปกับสินค้าของลูกค้ามากขึ้น ถือเป็นการทำ Music Marketing
  อีกทางหนึ่งด้วย

-   ธุรกิจภาพยนตร์

  สำหรับปี 2550 บริษัท จีเอ็มเอ็ม ไท หับ จำกัด
  มีนโยบายที่จะผลิตและจัดจำหน่ายภาพยนตร์ประมาณ 8 เรื่อง หลากหลายแนว
  ซึ่งจะประกอบด้วยทั้งภาพยนตร์ฟอร์มยักษ์ ภาพยนตร์ตลก และภาพยนตร์สยองขวัญ โดยที่บางเรื่อง
  จะเป็นการร่วมลงทุนผลิตกับผู้ประกอบการภาพยนตร์รายอื่นๆ

-   ธุรกิจสื่อ

  ธุรกิจวิทยุ : มี Slogan ที่จะเป็น “More than Radio”
  โดยกลุ่มบริษัทมีเป้าหมายในการปรับรูปแบบรายการและเพิ่มคุณภาพของรายการ
  โดยแต่ละคลื่นมีลักษณะเฉพาะตัวมีเป้าหมายผู้ฟังที่ไม่ซ้ำซ้อนกัน
  และกลยุทธ์การสร้างความผูกพันของผู้ฟังกับคลื่นด้วยการเน้นการจัดกิจกรรมหลายหลายรูปแบบและการสร้าง
  DJ ให้เป็นศิลปินหรือ Celeb. ไปในตัว
  ให้ความสำคัญในการสำรวจและการทำวิจัยเพื่อให้ใกล้ชิดกลุ่มเป้าหมายตลอดเวลา
  โดยกลยุทธ์เหล่านี้จะทำให้บริษัทสามารถตอกย้ำความโดดเด่นในการเป็นผู้ผลิตรายการและผู้จัดรายการวิทยุในระดับแนวหน้าของเมืองไทยทุก
  ๆ ด้านไม่ว่าจะเป็นเนื้อหากิจกรรมและสาระความบันเทิง

  ธุรกิจโทรทัศน์ : กลุ่มบริษัทมีเป้าหมายในการเพิ่มจำนวนผู้ชมรายการทางสถานีโทรทัศน์
  และในส่วนของรายได้ค่าโฆษณา
  โดยมุ่งเน้นการสร้างสรรค์รายการโทรทัศน์คุณภาพที่ให้ทั้งสาระและความบันเทิงแก่ผู้ชมรายการโทรทัศน์ในทุกๆกลุ่มเป้าหมาย
  มีการพัฒนาและผลิตรายการเพื่อตอบโจทย์ให้ตรงใจผู้บริโภคเฉพาะเจาะจงกลุ่มมากขึ้น
  โดยให้ความสำคัญกับรูปแบบของรายการที่ต้องสอดคล้องกับช่วงเวลาที่ออกอากาศเป็นสำคัญ
  นอกจากนี้ บริษัทฯมีแผนที่จะขยายธุรกิจและสร้างรายได้จากการบริหารลิขสิทธิ์
  อาทิการจำหน่ายลิขสิทธิ์ผลงานรายการโทรทัศน์ของบริษัทฯ เพื่อเป็นการส่งเสริมผลงาน
  และเพิ่มช่องทางรายได้ให้กับบริษัทฯ

  ธุรกิจสิ่งพิมพ์ : กลุ่มบริษัทมีเป้าหมายที่จะสร้าง Circulations ของ 5 นิตยสารของบริษัท
  เพื่อให้ครอบคลุมกลุ่มเป้าหมายเฉพาะกลุ่ม และเป็นที่รู้จักต่อผู้บริโภคและผู้ซื้อโฆษณาทั่วไป
  อีกทั้งมีการพัฒนาการใช้ทรัพยากรภายในของบริษัทได้แก่ศิลปินดารา
  นักแสดงได้อย่างมีประสิทธิภาพมากยิ่งขึ้น

  ธุรกิจสร้างสรรค์และบริหารงานกิจกรรม : บริษัท อินเด็กซ์ อีเว้นท์ เอเจนซี่ จำกัด (มหาชน)
  มีแผนเสริมความแข็งแกร่งด้านธุรกิจสร้างสรรค์และบริหารงานกิจกรรมด้วยการนำศิลปิน
  ดาราในสังกัดไปร่วมกิจกรรมของลูกค้าเพื่อสร้างมูลค่าให้เกิดขึ้นกับบริษัทอย่างสูงสุด
  และบริษัทฯมีความมุ่งมั่นที่จะคงความเป็นผู้นำในธุรกิจบริการสร้างสรรค์และบริหารกิจกรรมต่อไป
  ไม่ว่าจะเป็นงานประเภท Large Scale แบบสร้างสรรค์ หรืองานที่ต้องการนวัตกรรมใหม่
  โดยกลุ่ม Index มีแผนเพิ่มธุรกิจทางด้าน CRM และการทำ Ambiance Media
  เพื่อให้ตอบสนองกับความต้องการของลูกค้าได้อย่างมีประสิทธิภาพมากขึ้นอีกด้วย